cyanic-selkie/wikianc huggingface dataset:
Katharina Komatz
Komatz on osallistunut kolmiin talviolympialaisiin. Sotšissa vuonna 2014 hän oli sekaviestin kahdeksas ja parhaimmillaan henkilökohtaisilla matkoilla normaalimatkan 27:s. Pyeongchangissa 2018 hän oli sekaviestin kymmenes ja pikakilpailun 29:s. Pekingissä 2022 hän sijoittui viestissä yhdeksänneksi, yhteislähdössä 14:nneksi, pikakilpailussa 21:nneksi, takaa-ajossa 22:nneksi ja normaalimatkalla 26:nneksi. Komatz on myös kilpaillut seitsemissä MM-kilpailuissa vuosien 2012 ja 2021 välillä. Hänen parhaat henkilökohtaiset MM-sijoituksensa ovat Anterselvasta 2020, kun hän sijoittui 19:nneksi pikamatkalla ja yhteislähdössä sekä 20:nneksi normaalimatkalla. MM-kilpailujen sekaviestissä Komatz on sijoittunut viidenneksi Kontiolahdella 2015 ja kahdeksanneksi Anterselvassa 2020 sekä naisten viestissä seitsemänneksi Pokljukassa 2021 ja kymmenenneksi Kontiolahdella 2015.
Katharina Komatz avioitui vuonna 2022 ampumahiihtäjä David Komatzin kanssa.
Herukka
pienoiskuva|[[Pateniemen koulu.]] Herukka on Oulun 77. kaupunginosa. Se sijaitsee 11 kilometrin päässä keskustasta. Kaupunginosa rajoittuu pohjoisessa ja lännessä Kellon kaupunginosaan, idässä Ritaharjuun ja Nelostiehen sekä etelässä Pateniemeen. Kaupunginosa kuuluu Pateniemen suuralueeseen.
Gerhardsenin II hallitus
pienoiskuva|200px|Pääministeri [[Einar Gerhardsen]] Gerhardsenin II hallitus oli Norjan hallitus 5. marraskuuta 1945 – 19. marraskuuta 1951. Se oli yksin Työväenpuolueesta koostunut enemmistöhallitus.
Ministerit
Pääministeri Ulkoministeri Säännöstely- ja jälleenrakennusministeri Kirkko- ja opetusministeri Elinkeinoministeri Sosiaaliministeri Maatalousministeri Salkuton ministeri (sosiaaliministeriö) Salkuton ministeri (sääntely- ja jälleenrakennusministeriö) Salkuton ministeri (kauppaministeriö) Työministeri Liikenne- ja viestintäministeri Oikeusministeri Valtiovarainministeri Puolustusministeri Kunta- ja työministeri Ulkomaankauppa- ja merenkulkuministeri Kalastusministeri
Herukka
Vuoteen 1965 saakka Herukka ja Pateniemi olivat osa Haukiputaan kuntaa.
Cassius Chaerea
Gaius Cassius Chaerea (kuoli 41) oli roomalainen sotilas. Hän aloitti uransa legioonalaisena jo Augustuksen aikana ja oli keisari Caligulan aikana pretoriaanikaartin tribuuni. Caligula pilkkasi Chaereaa, koska hän piti tätä naisellisena. Chaerea muodosti muiden pretoriaanikaartin upseerien kanssa salaliiton, johon osallistui myös senaatin ja ritarisäädyn jäseniä. Chaerea ja muut salaliittolaiset murhasivat Caligulan, kun tämä oli siirtymässä katettua käytävää pitkin palatsiinsa lounastauolle teatterinäytöksen jälkeen 24. tammikuuta 41. Caligulan seuraaja Claudius antoi teloittaa Chaerean.
Luettelo Skotlannin historiallisista kreivikunnista
Skotlannin 32 historiallista kreivikuntaa aakkosjärjestyksessä luetteloituna. Omat hallintoalueensa ovat muodostaneet myös Shetlandsaaret ja Orkneysaaret.
Pianisti
Pianisti on henkilö, joka soittaa pianoa. Rajoitetummin ja painokkaammin termillä viitataan vakavasti pianonsoittoa harrastaviin sekä ammattilaisiin. Ammattimaiseksi pianistiksi harjaantuminen aloitetaan yleensä viimeistään kouluiässä. Suomessa pianistit saavat peruskoulutuksensa musiikkiopistoissa, joissa voi suorittaa perustason ja musiikkiopistotason opinnot. Tämän jälkeen on mahdollista jatkaa toisen asteen opinnoilla konservatoriossa, jossa voi suorittaa muusikon ammattitutkinnon, sekä kolmannen asteen opinnoilla ammattikorkeakoulussa tai Sibelius-Akatemiassa.
Pianistit työskentelevät joko itsenäisinä ammatinharjoittajina esiintyen soolo- tai yhtyekokoonpanoissa tai kiinnitettyinä orkesteriin. Useimmat oopperat ja baletit sekä monet kuorot käyttävät harjoituspianisteja, joiden tehtävänä on soittaa pianolla orkesterille kuuluva osuus harjoituksissa. Tällöin ammattinimike on korrepetiittori.
Marekaffo
Marekaffo on maalaiskunta Kayesin alueen Yélimanén piirissä Malissa. Sen keskuskylä Dogofiry sijaitsee Kolimbinéjoen varrella 45 kilometriä Yélimanésta kaakkoon. Kunnassa on 5 300 ja keskuskylässä 3 400 asukasta (vuonna 2009).
Seutu kuuluu Sahelin vyöhykkeeseen. Vuotuinen sademäärä on 450–550 millimetriä. Luonnonvarainen kasvillisuus on pensassavannia.
Kuntaan kuuluu kolme kylää. Asukkaat ovat etupäässä soninkeja.
Palveluihin kuuluvat alakoulut, koraanikolut ja Dogofiryn terveyskeskus. Vesihuolto kattaa 79 prosenttia tarpeesta.
LG G3
LG G3 on LG Electronicsin 28. toukokuuta 2014 julkaisema älypuhelin, jota pidettiin yhtiön älypuhelinten lippulaivana ennen LG G4:n ilmestymistä huhtikuussa 2015. G3 on LG:n edellisen huippupuhelimen, LG G2:n seuraaja. G3:ssa on 5,5 tuuman True HD-IPS -kosketusnäyttö, jonka tarkkuus on 1 440 kertaa 2 560 pikseliä.
G3:n mitat ovat 146,03 × 74,6 × 9,3 millimetriä ja se painaa 153,7 grammaa. Puhelimessa oli julkaisun aikaan Android 4.4.2 Lollipop-käyttöjärjestelmä. G3 on LG:n vastaus Samsungin Galaxy S5:lle, Sonyn Xperia Z2:lle ja HTC:n One M8:lle.
Eva Nordmark
Eva Marie Nordmark (os. Persson, aiemmin Persson Sellin; s. 21. helmikuuta 1971 Luulaja) on ruotsalainen sosiaalidemokraattisen puolueen poliitikko ja ammattiyhdistysjohtaja. Hän toimi Ruotsin työmarkkinaministerinä vuosina 2019–2022.
Elämä ja ura
Vuonna 2018 hänelle myönnettiin ranskalaisen Ordre National du Mérite -ansioritarikunnan kunniamerkki hänen työstään naisten oikeuksien, sosiaalisen dialogin ja korkeakoulutuksen puolesta.
Yksityiselämä
Nordmark on naimisissa ja hänellä on kaksi lasta.
Naiskalat
Naiskalat (Albuliformes) on viuhkaeväisten luokkaan kuuluva kalalahko, johon sisällytetään vain yksi heimo, naiskalat (Albulidae), jossa on kolme sukua ja 13 lajia. Käsitykset lahkon laajuudesta kuitenkin vaihtelevat. On esitetty paluuta laajempaan lahkorajaukseen, jossa myös liskoankeriaat (Halosauridae) ja piikkiankeriaat (Notacanthidae) sisältyvät naiskaloihin eivätkä erilliseen piikkiankeriaskalojen lahkoonsa (Notacanthiformes).
Naiskalojen läheisimpiä sukulaisia ovat tarponikalojen lahkon (Elopiformes) tarponit (Megalopidae) ja lady- eli hopeakalat (Elopidae). Tarponeista poiketen naiskalojen suu avautuu selvästi kuonon alapuolelle, joten kuono ei ole tarponimaisesti ylös työntyvä. Naiskalat kykenevät ladykalojen ja tarponien tapaan hengittämään ilmaa uimarakkoonsa, minkä ansiosta ne voivat tulla toimeen vähähappisissakin vesissä. Samaan Elopomorpha-ylälahkoon kuuluvat myös ankeriaskalat. Kaikkien näiden elämänkiertoon kuuluu nauhamainen leptocephalus-toukka, joka ei lainkaan muistuta aikuista kalaa.
Naiskalojen heimon lajit ovat vaelluskaloja. Niitä tavataan kaikkialta maailmasta lämpimistä valtamerten rannikkovesistä, murtovedet mukaan lukien. Kalat asuvat pääasiassa jokien suualueilla, mutta ne vaeltavat merelle kutemaan kuun kierron mukaisissa sykleissä. Ne käyttävät ravinnokseen matalahkojen rannikkovesien pohjassa eläviä matoja, nilviäisiä ja äyriäisiä. Naiskalojen havaitaan usein heilauttavan pyrstöään merenpinnan yläpuolella.
Naiskalojen vartalo on hopeanhohtoinen ja solakka, ja niiden selkäpuoli on yleensä sinertävä tai vihertävä. Selkä- ja rintaevät ovat mustat. Aikuisten naiskalojen pituus on yleensä 40–100 cm, mutta jotkut lajit voivat kasvaa runsaan metrin mittaisiksikin. Kalojen paino on tavallisesti yhdestä kolmeen kiloa.
Navajo
pienoiskuva|[[Navajoiden reservaatti|Navajoiden reservaatin kansallislaulu]] Navajon (myös navahon kieli, omakielinen nimi: Diné bizaad ) on merkittävin Pohjois-Amerikan intiaanikielistä. Se kuuluu athabasca-kielien eteläiseen haaraan, ja sen lähimpiä sukulaiskieliä on mm. apašši. Navajon puhujia on yli 160 000 Yhdysvaltain väestölaskennan arvion mukaan. Heitä on Yhdysvaltojen Arizonan, Coloradon, New Mexicon sekä Utahin osavaltioissa.
Navajoa kirjoitetaan latinalaisin aakkosin. Raamattu käännettiin kokonaisuudessaan navajoksi vuonna 1985.
Historia
Kieli on tunnettu siitä, että toisen maailmansodan aikana Yhdysvaltojen armeija värväsi navajoita palvelukseensa salakielistä koodia käyttämään. Syynä tähän oli se, ettei navajolla ollut vielä kirjallista muotoa. Asia paljastui vasta, kun navajosotilaita jäi Japanin vangiksi.
Elinvoimaisuus
Navajon puhujien määrä on laskussa. Yksikielisä navajonpuhujia on arviolta 7600. Vielä 1980-luvulla 93 % navajoista puhui navajoa edes jonkin verran, mutta 2000-luvulle tultaessa määrä oli laskenut 76 % koko väestöstä. 2010-luvulla puhujien määrä romahti hieman yli 51 % ja arvioiden mukaan 2030-luvulla määrä tulee putoamaan 10 %.
Kielen puhujat ovat puolustaneet kieltään tarmokkaasti.
Konsonantit
Lähde:
Luokittelevat verbit
Navajossa on verbivartalot, jotka luokittelevat esineitä muodon tai muiden fyysisten ominaisuuksien mukaan. Nämä luokittelevat verbivartalot tunnetaan akronyymeilla. Perustavanlaatuisia luokittelevia "käsitteleviä" verbivartaloita on navajossa yksitoista, jotka ovat seuraavat:
Esineiden fyysisten ominaisuuksien lisäksi luokittelevat verbivartalot voivat myös korostaa esineen liikkumisen tavan. Vartalot jaetaan kolmeen eri luokkaan:
Lukusanat 1–10 navajoksi:
Lineaarikombinaatio
Lineaarikombinaatio tai lineaariyhdistely on matematiikassa lause, jossa joukko termejä kerrotaan kukin omalla kertoimellaan ja lasketaan yhteen.
Määritelmä
Olkoon K kunta ja V K kertoiminen vektoriavaruus K. Tällöin V:n alkioita nimitetään vektoreiksi ja K:n alkioita skalaareiksi. Jos v1,...,vn ovat V:n vektoreita ja  a1,...,an\in K ovat skalaareita, on näiden vektoreiden lineaarikombinaatio muotoa
Tilanteesta riippuen K ja V voidaan antaa eksplisiittisesti tai ne voidaan olettaa asiayhteydestä tunnetuksi. Jos kerroinkunta tiedetään, voidaan puhua yleisesti vektoreiden v1,...,vn lineaarikombinaatiosta. Jos toisaalta S on V:n osajoukko, voi käsite lineaarikombinaatio tarkoittaa sitä, että vektorit kuuluvat joko S:ään tai V:hen. Selkeyden vuoksi on tällöin mainittava kumpaa joukkoa tarkoitetaan.
Määritelmän mukaan lineaarikombinaatiossa on otettuna mukaan vain äärellisen monta vektoria. Itse vektoriavaruus V voi toki sisältää äärettömän monta vektoria, mutta niistä on valittava vain äärellisen monta, mikäli halutaan puhua lineaarikombinaatiosta.
Esimerkki
Olkoon x ja y lineaarisesti riippumattomia :n vektoreita. Tällöin ax + by, missä, kattavat kaikki 2-ulotteisen reaaliavaruuden pisteet. Toisaalta kaikki reaalikertoimiset vektoreiden x ja y lineaarikombinaatiot ovat tätä muotoa.
Kiinan–Japanin sota
Kiinan–Japanin sota voi viitata kahteen sotaan:
Communion (albumi)
Communion on Years & Years -yhtyeen debyyttialbumi, joka julkaistiin 10. heinäkuuta 2015.
Paini kesäolympialaisissa 1948
Kesäolympialaisten 1948 painissa kilpailtiin kahdeksassa sarjassa sekä kreikkalais-roomalaisessa että vapaapainissa. Menestyneimmät maat olivat kuusi kultaa voittanut Turkki ja viisi kultaa voittanut Ruotsi.
Neuvostoliitto yleisurheilun maailmanmestaruuskilpailuissa
Neuvostoliitto osallistui yleisurheilun ulkoratojen täyden ohjelman maailmanmestaruuskilpailuihin vuosina 1983, 1987 ja 1991. Lisäksi se oli mukana olympiaohjelmaan kuulumattoman 50 kilometrin kävelyn MM-kilpailussa vuonna 1976. Maa saavutti MM-historiansa aikana yhteensä 78 mitalia, joista 23 oli kultaisia. Se oli aikansa kolmen menestyneimmän maan joukossa yhdessä Yhdysvaltain ja Saksan demokraattisen tasavallan kanssa. Neuvostoliiton hajoamisen jälkeen sen urheilijat ovat yhä menestyneet Venäjän, Valko-Venäjän, Ukrainan ynnä muiden maiden edustajina.
Neuvostoliiton edustajina MM-kilpailuissa parhaiten menestyivät kolme maailmanmestaruutta voittaneet keskimatkojen juoksija Tatjana Samolenko-Dorovskih ja seiväshyppääjä Serhi Bubka. Bubka jatkoi uraansa Ukrainan edustajana ja voitti lopulta yhteensä kuusi maailmanmestaruutta, mihin kukaan muu ei ole yhdessä henkilökohtaisessa lajissa pystynyt.
The Enemy Inside
The Enemy Inside on Dream Theaterin 21. single. Se julkaistiin vuonna 2013 levymerkillä Roadrunner Records.
Kastraatio
Kastraatio eli kuohinta tarkoittaa menetelmää, jossa sukupuolirauhaset (tavallisesti miehen tai koiraseläimen kivekset: emaskulaatio) poistetaan (menetelmänä spadones) tai tehdään muuten toimimattomiksi. Se voidaan tehdä joko kirurgisesti tai kemiallisesti. Joskus kastraatiossa poistetaan myös penis (menetelmänä castrati tai sandali). Kastraatio voidaan tehdä paitsi lisääntymiskyvyn poistamiseksi, myös luonteen muuttamiseksi. Kastraatiota ei tule sekoittaa sterilisaatioon, jossa poistetaan vain lisääntymiskyky.
Kalmonlampi
Kalmonlampi on Keski-Suomessa Keuruulla Valkeajärven kylän lähellä sijaitseva lampi.
Kastraatio
Ihmisen kastraatio
Kuohittuja miehiä kutsutaan eunukeiksi.
Kalmonlampi
Maantietoa
Lammen pinta-ala on 3,3 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 750 metriä.
Kastraatio
Ihmisen kastraatio
Poikalapsen kastraatio aiheuttaa murrosiän poisjäännin myötä pysyviä naisellisia ja lapsimaisia ominaisuuksia, esimerkiksi naismaisen rasvakudoksen määrän ja sijoittumisen vartalossa, fyysisen voiman vähäisyyden, korkean äänen ja karvoituksen niukkuuden. Aikuisen miehen kastraatio aiheuttaa samoja ominaisuuksia lievempinä. Eunukit ovat olleet kysyttyjä orjamarkkinoilla, mutta he ovat hoitaneet myös hyvin arvostettuja virkoja. Joihinkin virkoihin, kuten haaremin vartijoiksi, on otettu jopa ainoastaan heitä. Pikkupoikina kuohitut eunukit ovat hyposeksuaaleja, mutta murrosiän jälkeen kuohitut eunukit eivät.
Kalmonlampi
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 147,1 metriä mpy.
Kastraatio
Ihmisen kastraatio
Myös nainen tai tyttö voidaan kastroida, vaikkakin se on vaikeampaa ja harvinaisempaa. Vastaavasti kun miehen tai pojan kastraatiossa poistetaan kivekset, miehen sukupuolirauhaset, naisen tai tytön kastraatiossa poistetaan munasarjat, naisen sukupuolirauhaset. Vastaavasti kuin alle murrosikäisen pojan kastraatio estää esimerkiksi siemensyöksyjen alkamisen, äänenmurroksen ja lihasten miehisen kasvun, alle murrosikäisen tytön kastraatio estää esimerkiksi kuukautisten alkamisen ja rintojen kasvun.
Kastroidut eläimet
Kuohittu sonni on härkä, kuohittu pässi on oinas ja kuohittu ori on ruuna. Koska kuohilailla on huomattavasti vähemmän testosteronia kuin muilla uroksilla, ne ovat yleensä paljon säyseämpiä kuin muut urokset. Tästä syystä kuohilaita on perinteisesti käytetty tehtäviin, joissa vaaditaan itsehillintää. Ruunia ja härkiä on voitu pitää peltotöissä ja vetojuhtina.
Vanhemmat vaihtoon
Vanhemmat vaihtoon (engl. North) on vuonna 1994 ensi-iltansa saanut komediaelokuva, joka perustuu Alan Zweibelin romaaniin. Elokuvan pääosia näyttelevät Elijah Wood, Jason Alexander, Julia Louis-Dreyfus, Marc Shaiman, Matthew McCurley, Jon Lovitz ja Alan Arkin. Bruce Willis toimii elokuvan kertojana esittäen myös pääsiäispupua, cowboytä, turistia, rekiajajaa, rekkakuskia yms. Elokuvan on ohjannut Rob Reiner. Elokuva tuotti tappiota ja sai osakseen ankaraa kritiikkiä. Muun muassa tunnettu amerikkalainen elokuvakriitikko Roger Ebert kutsui sitä yhdeksi huonoimmista koskaan tehdyistä elokuvista.
Juoni
Seuraavana päivänä North tapaa ostoskeskuksessa pääsiäispupun ja kertoo tälle ongelmistaan. Pääsiäispupu ehdottaa hänelle, että North lähtisi pois vanhempiensa luota. Samaa mieltä on myös Northin ystävä Winchell, joka auttaa Northia palkkaamaan lakimiehen. Northin vanhemmat järkyttyvät tapauksen johdosta niin vakavasti, että joutuvat koomaan. Tuomari Buckle antaa Northille kesän aikaa etsiä itselleen uudet vanhemmat tai tämä joutuu orpokotiin.
North kiertää ympäri maailmaa etsimässä sopivia ehdokkaita, mutta tuloksetta. Viimeisen perheen kohdalla North on tekemässä valintaansa nähtyään Winchellin väärentämän videon, jossa Northin vanhemmat ilmoittavat, etteivät halua Northia takaisin. North päättää hylätä viimeisenkin perheen ja ryhtyä hylkiöksi. Winchell saa tietää tästä ja lähettää palkkatappajan hoitelemaan Northin. North onnistuu pakenemaan tämän kynsistä ja yrittää palata perheensä luo nähtyään alkuperäisen videon, jossa hänen vanhempansa pyytävät anteeksi ja lupaavat rakastaa häntä. Päästyään perheensä luo North joutuu kuitenkin tappajan ampumaksi. Samassa North herää ostoskeskuksessa ja tajuaa kaiken olleen vain unta.
North kertoo unestaan vanhemmilleen, jotka lupaavat jatkossa olla riitelemättä Northin kuullen.
Luettelo Marnen kunnista
thumb|180px|Marnen sijainti 80px|left Tämä on luettelo Marnen departementin kunnista Ranskassa. Departementissa on 617 kuntaa.
(CAC) Communauté d'agglomération de Châlons-en-Champagne, luotu vuonna 2000.
(CAR) Communauté d'agglomération de Reims, luotu vuonna 2004.
Ruuna
Ruuna eli valakka on kastroitu hevonen tai muu hevoseläin. Kastraatio vähentää tai poistaa oriille tyypillisen hormonitoiminnan ohjaaman käyttäytymisen ja tekee uroshevosesta rauhallisemman, hiljaisemman, lempeämmän ja soveltuvamman päivittäiseen työskentelyyn. Puhtaasti käytännöllisessä mielessä ruunan pito on paljon helpompaa kuin lähes aina erikoisjärjestelyjä vaativa oriinpito; ruunalle on helppo löytää tallipaikka ja sitä voi tavallisesti pitää tarhassa ja laitumella yhdessä muiden ruunien tai tammojen kanssa, toisin kuin tavallisesti yksin ulkoilemaan joutuvia oriita.
Sana "valakka" johtuu saksan sanasta Wallach, joka taas tulee maantieteellisestä nimestä Valakia, mistä saksalaiset saivat ensimmäiset kuohitut hevosensa.
Historia
Skyyttien uskotaan olleen ensimmäisiä hevosiaan ruunanneita kansoja. He arvostivat ruunia sotahevosina, koska ne olivat hiljaisia, eivät pyrkineet parittelemaan, hirnuivat harvemmin muille hevosille, sopeutuivat helpommin ryhmiin ja tappelivat harvemmin keskenään.
Syitä ruunaamiseen
Nuoret oriit ruunataan usein, jotta niistä tulisi paremmin käyttäytyviä ja helpompia käsitellä. Ruunaamisella voidaan myös poistaa huonolaatuisia hevosia geenipoolista. Rodun jalostaminen hyötyy tilanteesta, jossa vain parhaat oriit pidetään lisääntymiskykyisinä.
Jotta vain parhaat yksilöt voisivat jatkaa sukua, mutta myös kannan perimän riittävä laajuus voitaisiin varmistaa, pidetään suositeltavana pitää vain pieni ja korkealaatuinen osa oreista kastroimattomina. Eräiden lähteiden mukaan oreista tulisi karsia noin 90 prosenttia, mutta radikaaleimpien näkemysten mukaan karsittavien osuuden tulisi olla jopa 99,5 prosenttia. Villinä elävissä hevoslaumoissa suhde pysyy yllä luonnostaan; yksi ori hallitsee ja astuu jopa 10–12 tamman ryhmää, joskin saattaa sallia nuoren, vähemmän dominoivan oriin kulkea lauman reunamilla. Laumoja hallitsevien oriiden lisäksi on paljon laumattomia oriita, jotka elävät muiden oriiden kanssa pienissä "poikamieslaumoissa", joissa ne tammojen puutteen vuoksi käyttäytyvät jokseenkin ruunien lailla.
thumb|Oriin ruunaaminen voi vähentää konfliktiriskiä hevosryhmissä. Ruunia pidetään oriita parempina työhön, koska ne ovat rauhallisempia, helpompia käsitellä sekä mukautuvampia. Samasta syystä ruunat ovat myös monien ratsastajien ja erityisesti amatöörien suosiossa. Oriiden käsittelemisen riskien vuoksi monissa hevostapahtumissa nuoret (ja joskus naiset) eivät saa esittää oriita nuorille (tai naisille) rajatuissa luokissa.
Ruunia pidetään usein tammoja parempina, koska jotkin tammat ovat kiiman aikaan oikukkaita. Tamman käyttöaika jää myös lyhyemmäksi tiineyksien ja varsan hoitamisen myötä.
Joskus jalostusori ruunataan myöhemmällä iällä esimerkiksi hedelmättömyyden, huonotasoisten jälkeläisten tai vähäisen jalostuskäytön vuoksi. Ruunaaminen saattaa mahdollistaa oriille rauhallisen rinnakkaiselon muiden hevosten kanssa, jolloin sen elämästä tulee sosiaalisempaa ja mukavampaa.
Brittiläisten risuestelaukkakilpailujen sääntöjen vuoksi National Hunt -kilpailuihin osallistuvista hevosista suuri osa on ruunia hevosten, ratsastajien ja katsojien turvallisuuden vuoksi. Toisaalta Euroopassa ruunat on suljettu monista korkeatasoisista laukkakilpailuista kuten Prix de l'Arc de Triomphesta. Pohjois-Amerikassa ruunat saavat kilpailla samoissa kilpailuissa kuin oriitkin. Suomalaisessa raviurheilussa ruunat on suljettu suomenhevosten kuninkuusravien ulkopuolelle.
Syitä olla ruunaamatta
Jotta rodut ja kannat säilyisivät, joitain oriita on jätettävä lisääntymiskykyisiksi. Rotujensa parhaina edustajina pidettyjä oriita käytetään jalostukseen. Jalostusoriiden kriteerit voivat olla osittain subjektiivisia, mutta oriilta edellytetään useimmiten erinomaista ulkomuotoa (fenotyyppiä), erinomaista sukua (genotyyppiä), ja yleensä menestystä jossain rodulle tyypillisessä kilpalajissa.
Joissakin kulttuureissa ei ole ruunattu ja yhä ruunataan harvoin; tästä tunnetaan erityisesti arabit. Tällaiset kansat käyttivät yleensä tammoja työhön ja sotahevosina. Suurinta osaa oriista ei kuitenkaan käytetä jalostukseen. Kun oriita käytetään esimerkiksi ratsuina, ne pidetään vain muiden oriiden seurassa tai läheisyydessä "poikamiesoloissa", jolloin ne yleensä käyttäytyvät rauhallisemmin. Joissakin tapauksissa ruunaamisen välttämiseen on kulttuurillisia syitä; esimerkiksi uhrattavien eläinten kastrointi on kielletty Vanhassa Testamentissa.
Hevosten ruunaamista pidetään yleensä hyväksyttävänä tapana mahdollistaa useampien hevosten elää rauhallisissa ja turvallisissa oloissa muiden hevosten ja ihmisten lähellä, ja jopa eläinoikeustahojen mielestä eettisesti hyväksyttävänä tapana rajoittaa kannan kasvua. Muutamat hevosenomistajat kuitenkin pelkäävät ruunaamisen olevan hevoselle kivuliasta tai vähentävän sen elinvoimaisuutta tai pehmentävän sen luonnetta. Nykyaikaiset kirurgiset menetelmät tuottavat eläimelle paljon vähemmän tuskaa kuin alkukantaisemmat keinot, mutta toipuvalla ruunalla on jonkin verran kipuja.
Ajankohta
Hevonen voidaan ruunata minkäikäisenä tahansa, mutta sitä suositellaan tehtäväksi ennen yhden vuoden ikää ja viimeistään ennen kuin hevonen saavuttaa sukukypsyyden. Aiemmin suositeltiin odottamaan kunnes hevonen olisi yli vuoden vanha tai jopa kaksivuotias, mutta tähän syynä oli se, että ruunaus tehtiin nukuttamatta, ja toimenpide oli hevoselle paljon nykyistä stressaavampi. Nykyaikaiset lääketieteelliset menetelmät mahdollistavat sen, että kastraatio tuottaa eläimelle verrattain vähän stressiä ja haittaa sen mukavuutta vain vähän, edellyttäen että käytetään sopivaa kipulääkitystä. Muutamat hevosenomistajat lykkäävät ruunaamista siinä uskossa, että sukukypsyyden myötä kohoava testosteronin tuotanto saa hevosen kasvamaan suuremmaksi. Tutkimuksissa tämä uskomus on kuitenkin todettu pelkäksi luuloksi: Se lihasmassa, joka oriille hormonitoiminnan ansiosta kehittyy, katoaa ruunaamisen jälkeen, ja toisaalta lihasmassan kehittymiseen vaadittava energiankulutus voi rajoittaa nuoren hevosen luuston kasvua. Ruunaamisella ei ole siis vaikutusta hevosen kasvuun, joskin se voi lisätä rasvoittumista.
Iän tai hedelmättömyyden vuoksi jalostuskäytöstä poistetut vanhemmatkin oriit voivat hyötyä ruunaamisesta. Nykyaikaisella tekniikalla jopa vanhan oriin ruunaaminen on melko riskitön toimenpide, ja ruunana hevonen voi olla turvallisesti tarhassa tai laitumella muiden hevosten kanssa, eikä sitä tarvitse pitää yhtä rajoitettuna ja eristyksissä kuin oriita.
Kuuluisia ruunia
Kuuluisia laukkahevosruunia olivat esimerkiksi brittiläinen Red Rum ja australialainen Phar Lap. Ravihevosista ruunia ovat olleet muiden muassa Greyhound ja "ihmeruuna" Reipas. Myös tunnettu esteratsu Milton oli ruuna.
Gerti Deutsch
Gerti Deutsch (19. joulukuuta 1908 Wien, Itävalta-Unkari – 9. joulukuuta 1979 Leamington Spa, Englanti) oli itävaltalais-brittiläinen valokuvaaja, joka toimi vuosina 1938–1950 Picture Post -aikakauslehden kuvajournalistina. Deutsch tunnettiin erityisesti sotapakolaisten kuvaajana. Hän otti uransa aikana myös muotovalokuvia sekä matkakuvia.
Nuoruus ja uran alku
Gerti Deutsch syntyi Wienissä 1908 juutalaiseen ylemmän keskiluokan perheeseen. Hän oli alkujaan kotiopetuksessa, mutta sitten hän kävi koulua Wienissä ja 16-vuotiaana hänet lähetettiin englantilaiseen sisäoppilaitokseen. Deutsch aloitti sen jälkeen Wienin musiikkiakatemiassa, mutta joutui jättämään neuriitin takia konserttipianistin opinnot kesken. Hän opiskeli tämän jälkeen 1933–1934 Höhere Graphische Bundes-Lehr- und Versuchsanstaltissa valokuvausta.
Deutsch toimi Wienissä Trude Fleischmannin tunnetun valokuvastudion avustajana. Hän piti kuitenkin itse enemmän epämuodollisista muotokuvista sekä otti katuvalokuvia, joissa näkyi uusasiallisuuden vaikutus. Deutsch käytti hyväkseen geometrisiä kulmia ja valon sekä tarkkuden kontrastia.
Picture Postin kuvajournalistina
thumb|vasen|upright|Deutschin kuvia esillä Prahassa Deutsch pakeni 1936 natsivainojen pelossa Itävallasta Lontooseen, missä hän jakoi muotokuvastudion valokuvaaja Barbara Ker-Seymerin kanssa. Deutschin ensimmäinen näyttely oli 1936 Itävaltalaisen kulttuurin järjestön tiloissa. Hänestä tuli lokakuussa 1938 ensimmäisenä naisena aikakauslehti Picture Postin valokuvaaja. Siellä työskenteli myös Tom Hopkinson, jonka kanssa Deutsch meni myöhemmin naimisiin. Hopkins toimi vuosina 1941–1950 lehden päätoimittajana.
Picture Post julkaisi vuosien 1938–1950 aikana 69 Deutschin kuvaartikkelia. Keskeisin teema hänen töissään oli toiseen maailmansotaan liittyvät siirtolaiset ja pakolaiset. Deutsch kuvasi muun muassa 1938 Harwichiin saapuneita juutalaisia pakolaislapsia, jotka olivat ensimmäisiä Britanniaan Kindertransport-ohjelman avulla tulleita. Vuonna 1948 puolestaan Picture Postissa julkaistiin kahdeksansivuinen artikkeli sodan jälkeisestä Wienistä. Kuvissa oli muun muassa venäläisiltä vankileiriltä palaavia itävaltalaisia sotavankeja.
Viimeiset vuodet
Deutsch toimi 1950- ja 1960-luvuilla freelancevalokuvaajana ja otti koko ajan enemmän ja enemmän matkavalokuvia. Hän myös teki yhteistyötä Magnum Photosin työskennelleen Inge Morathin kanssa. Deutsch oli vuonna 1960 kahden kuukauden ajan Japanissa ja otti valokuvia Japanin kamerateollisuuden järjestölle. Hänen kuvissaan näkyy erilaisia otoksia edelleen eurooppalaisille melko tuntemattomista japanilaiaista kulttuurimaisemista.
Deutsch eläköityi 1969 ja muutti asumaan Itävaltaan. Hänen terveys kuitenkin heikkeni äkillisesti, ja vuonna 1975 hän muutti Englantiin tyttärensä hoivattavaksi. Deutsch kuoli Leamington Span kaupungissa 1979.
Nils Hønsvald
Nils Hønsvald (4. joulukuuta 1899 Horten – 25. marraskuuta 1971 Sarpsborg) oli norjalainen toimittaja ja työväenpuolueen poliitikko. Hän istui suurkäräjillä vuosina 1945–1969 ja toimi niiden ylähuoneen puhemiehenä 1961–1965 sekä alahuoneen puhemiehenä 1965–1969. Vuosina 1948–1950 hän oli Norjan säännöstely- ja jälleenrakennusministeri. Hønsvald työskenteli pitkään Sarpsborg Arbeiderblad -lehden toimittajana.
Morgan Uceny
Morgan Uceny (s. 10. maaliskuuta 1985) on yhdysvaltalainen keskimatkojen juoksija, jonka päämatka on 1500 metriä.
Uceny voitti 1 500 metrin Timanttiliigan kokonaiskilpailun vuonna 2011. Hän voitti seitsemästä osakilpailusta kolme. Uceny juoksi 1 500 metrillä myös kauden 2011 kärkituloksen maailmassa 4.00,06. Se on myös hänen ennätyksensä.
Uceny pääsi Daegun MM-kilpailujen loppukilpailuun 2011 ollen yksi kilpailun suosikeista, mutta kaatui ennen viimeisen kierroksen alkua, kun hän kompastui maahan kaatuneeseen Hellen Obiriin. Hän juoksi kuitenkin maaliin ollen alkuperäisissä tuloksissa kymmenes. Nataliya Tobiaksen kärähtäessä testosteronista nousi Uceny lopputuloksissa yhdeksänneksi.
Lontoon olympialaisissa 2012 Ucenylla oli jälleen epäonnea loppukilpailussa, kun hän kompastui viimeisen kierroksen alussa Ekaterina Kostetskayan jalkaan ja kaatui niin rajusti, että joutui keskeyttämään kilpailun.
Vapaus- ja oikeuspuolue
Vapaus- ja oikeuspuolue (, englanninkielinen lyhenne Freedom and Justice Party FJP) on egyptiläinen puolue, joka perustettiin Egyptin kansannousun jälkeen helmikuussa 2011 Muslimiveljeskunnan poliittiseksi siiveksi.
Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue sai 235 paikkaa parlamenttiin 498 valittavasta, eli noin 47 %.
Vaaleihin puolue muodosti vaaliliiton "Egyptin demokraattinen allianssi", johon alun perin kuului 28 puoluetta, parhaimmillaan 40 ja vaaleissa enää 11. Merkittävimpiä ovat Ayman Nourin Ghad El-Thawra ja nationalistinen al-Karama.
Puolue on valinnut muiden puolueiden tuella pääsihteerinsä Saad al-Katatnin muodostettavan parlamentin puhemieheksi.
Puolue kiellettiin vuonna 2014 Egyptin tuomioistuimen päätöksellä, koska sillä uskottiin olevan kytköksiä terroristijärjestöihin.
Katri Norrlin
Katri Norrlin on suomalainen musiikkitoimittaja, juontaja ja kirjailija. Norrlin työskentelee YleX:llä musiikkitoimittajana. Hän tuottaa musiikkijournalismia YouTubessa YleX: Katri Norrlin -nimiselle kanavalleen. Hän juontaa myös YouTubessa ja Yle Areenassa julkaistua YleX Nosteessa -musiikkirealitysarjaa. Aiemmin Norrlin juonsi Uuden musiikin viikko -nimistä radio-ohjelmaa YleX:llä.
Into Kustannus julkaisi Norrlinin yhdessä Nelli Kentän kanssa kirjoittaman Vitun ruma -kirjan 15. kesäkuuta 2021. Kirjan teemana on sosiaalisen median luomat ulkonäköpaineet.
Katri Norrlin on ollut ehdolla Musiikki & Media -musiikkialan tapahtuman Industry Awards -gaalassa vuoden mediapersoonaksi ja vuoden toimittajaksi. Norrlin on ollut myös osa Uuden Musiikin Kilpailun ammattilaisraatia, joka valitsee kilpailussa finaaliin pääsevät kappaleet. Hän myös jakoi Suomen pisteet vuoden 2021 Eurovision laulukilpailun finaalissa.
Tabu
Tabu on jonkin pyhäksi tai vahingolliseksi katsotun tekemistä tai mainitsemista koskeva uskonnollinen tai uskomuksellinen kielto tai sen kohde.
Sana tabu tulee tongan kielestä ja tarkoittaa ’pyhää’, ’kiellettyä’. Alkuperäisessä merkityksessään tabulla tarkoitettiin erästä Polynesiassa tutkittua kansanperinnettä, jonka mukaan tietyt esineet ja asiat ovat niin pyhiä ja siten vaarallisia, ettei niihin kosketa eikä niistä puhuta.
Ruokatabu on ruoka tai juoma, jonka nauttiminen on kiellettyä kulttuurisista tai uskonnollisista syistä.
Yleiskielinen merkitys
Yleisemmin tabulla viitataan nykyisin johonkin kartettavaan tai kiellettyyn. Tabulla tarkoitetaan usein erityisesti jotain sukupuoliasioihin kuuluvaa sanaa, jota ei häveliäisyyssyistä mainita. Yksinvaltaisissa maissa tabuja ovat poliittisen järjestelmän kieltämät sanat ja puheenaiheet. Demokratioissakin tabuiksi on sanottu myös monia poliittisesti epäkorrekteja sanoja ja ilmauksia. Usein tabuaiheista voidaan kuitenkin puhua huumorin ja pilanteon varjolla.
Länsi-Uudenmaan hyvinvointiklusterin tulevaisuus ja strategiat -loppuraportissa tabujen synnyssä erotetaan kolme eri tasoa:
Aiheesta muualla
คำต้องห้าม
Renault 18
250px|thumb|Renault 18 250px|thumb|Renault 18 Break Renault 18 on perheauto, jota Renault valmisti vuosina 1978–1993 sedanina ja farmarina (Break). Se korvasi Renault 12:n vuonna 1978. Euroopassa valmistus päättyi vuonna 1986 Renault 21:n tullessa markkinoille. Argentiinassa sen valmistus jatkui vuoteen 1993 saakka.
Renault 16
250px|thumb|Renault 16 TS Renault 16 on suurikokoinen, omana aikanaan epätavallisella hatchback-korilla varustettu perheauto, jota ranskalainen Renault valmisti vuosina 1965–1980 Le Havressa yhteensä 1 845 959 kappaletta. Eurooppalaisista autotoimittajista koostuva tuomaristo äänesti sen Euroopan Vuoden autoksi vuonna 1966.
pienoiskuva|Facelift-mallin Renault 16. Auto myi hyvin suurimmassa osassa Eurooppaa ja sai kehuja tilavista ja mukavista sisätiloistaan. Se kallisteli kaarteissa lähes pienempien Renaultien tapaan, mutta ajotuntuma oli erittäin hyvä. Erillis­vääntösauva­jousitus ja etupään kolmiotukivarret nielivät epätasaisuudet tehokkaasti, joten matkanopeudet olivat melko korkeita, erityisesti vuonna 1968 markkinoille tulleella TS-mallilla. Sen varustelu oli hintaan nähden hyvä. Aluksi Renault myi 16-mallia ainoastaan 1,5-litraisella alumiinilohkoisella bensiinimoottorilla GL-varustein. Vuonna 1970 tuli 1,6-litrainen TL. Vuonna 1969 Renault 16 -malli sai automaattivaihteiston, jonka huippunopeus oli 142 km/h (TA) tai 165 km/h (TS). Huippumalli oli TX, joka esiteltiin 1973 ja jossa oli viisivaihteinen tai vaihtoehtoisesti automaattinen vaihteisto. Varusteluun kuuluivat sähköikkunat ja keskuslukitus, molemmat ennennäkemättömiä varusteita eurooppalaisessa perheautossa.
Renault 16:n tuotanto jatkui vuoteen 1979 asti, jolloin sen korvasi heikommin menestynyt isompi Renault 20. Vielä silloinkin lähes 15 vuotta vanha automalli oli yhä yksi suosituimmista Euroopassa myydyistä perheautoista.
Renault 16:n tuotannon päättymisen aikaan useimmilla eurooppalaisilla valmistajilla oli vähintään yksi hatchback myynnissä. Samaan aikaan Renault'lla oli myynnissä kuusi hatchback-mallia: R4, R5, R6, R14, R20 ja R30.
M. Karagátsis
Dimítrios Rodópoulos, paremmin tunnettu kirjailijanimellään M. (Mítia) Karagátsis (1908 Ateena, Kreikka – 1960 Ateena, Kreikka), oli kreikkalainen kirjailija.
Karagátsisin tunnetuimpia teoksia on Junkermann (1933), joka kertoo Tampereelta kotoisin olevasta Venäjän armeijan ratsumestarista Junkermannista. Seikkailujen jälkeen Junkermann päätyy Kreikkaan pankkiiriksi mutta palaa lopuksi kotikaupunkiinsa Tampereelle. Kirja on Kreikassa edelleen suosittu, ja siitä on tehty menestysnäytelmäkin.
Björn Forsén nostaa kirjan yhteydessä esiin F. Scott Fitzgeraldin teokset Kultahattu ja Yö on hellä, joissa hän näkee yhtymäkohtia. Fitzgerald ei ollut tuolloin tunnettu Kreikassa eikä Karagátsis juuri osannut englantia, mutta Karagátsis on saattanut kuulla hänestä tuttaviltaan, tai sitten taustalla on saattanut olla aikakauden yhtenäinen ajatusmaailma.
Yleiskieli
Yleiskieli (kutsutaan myös standardikieli) on kaikille kielen puhujille yhteinen kielimuoto. Yleiskieli on normitettu, sanastoltaan yleispätevä ja perussävyltään neutraali kielimuoto, jota käytetään kirjallisesti ja suullisesti julkisissa yhteyksissä. Varsinkin silloin kun kyse on kirjoitetusta standardikielestä, käytetään myös nimitystä kirjakieli. Toisaalta kirjakieleksi voidaan myös kutsua kirjoitettua kieltä, jolloin sen alue on yleiskieltä laajempi.
Normitettu kieli
Yleiskieli on kehitetty tietoisesti ja julkisesti, ja sen oikeasta käytöstä on tehty ohjeet. Se ei siis ole kehittynyt luonnollisesti, vaan se on kulttuurin tuote. Ohjeet tehdään tunnetuksi kouluopetuksen, kielioppien ja sanakirjojen avulla. Jotta ohjeita noudatettaisiin, niitä laativien ja ylläpitävien tahojen pitää olla yhteiskunnallisia ja kulttuurisia auktoriteetteja. Vaikka yleiskieli onkin normitettu, se ei voi olla täysin muuttumaton eikä yhtenäinen kielimuoto, sillä sitä on voitava käyttää eri aikoina ja eri tarkoituksiin. Yleiskielessä onkin historiallisista syistä eri-ikäisiä kerrostumia. Koska sitä käytetään myös puheessa, se saa vaikutteita myös elävästä puhekielestä.
Sosiolingvistiikan näkökulmasta yleiskieli on vain yksi kielen sosiaalinen murre. Muista kielen murteista se kuitenkin eroaa siinä, että sitä käytetään maantieteellisesti laajemmalla alueella, sillä on enemmän tehtäviä ja se on suhteellisen pysyvä. Toisin kuin murteet, yleiskieli toimii kieliyhteisön yhteisenä kielenä, joten käyttötarkoitukseltaan se on murteiden välinen lingua franca. Sosiaalisesti yleiskieli ei ole kuitenkaan neutraali, vaan se on kulttuurin valtamurre, joka nauttii arvostusta eli prestiisiä. Yleiskieli myös edustaa koko kieltä suhteessa toisiin kieliin esimerkiksi silloin, kun virallisia tekstejä käännetään kielestä toiseen.
Yleiskieli on väline, jonka avulla kulttuuri välittyy sukupolvelta toiselle. Varsinkin pienille kansakunnille se on myös tärkeä kansakunnan identiteetin ja yhtenäisyyden symboli.
Otmuchów (kunta)
Otmuchów on kaupungin sisältävä maalaiskunta Nysan piirikunnassa Puolassa. Sen väkiluku oli vuoden 2020 lopussa 13 355. Kunnan hallintokeskus on Otmuchówin kaupunki.
Maantiede ja sijainti
Otmuchówin kunnan pohjoisosat sijaitsevat fyysis-maantieteellisesti Strzelinin kukkuloilla, keskiosat Otmuchówin vajoamassa ja eteläosat Paczkówin aluskukkuloilla. Kunnan pinta-alasta noin 71 prosenttia on maatalousmaata ja noin kuusi prosenttia metsää. Sen alueella sijaitsevat Jezioro Otmuchowskie -järvi sekä Jezioro Nyskie -järven länsiosat. Korkeus merenpinnasta vaihtelee kunnassa noin 200 metristä noin 350 metriin.
Väestö
Otmuchówin kunnassa oli vuoden 2020 lopussa 13 355 asukasta. Vuonna 1995 väkiluku oli 14 955. Vuoden 2019 joulukuussa 51,3 prosenttia kunnan asukkaista oli naisia ja 48,7 prosenttia miehiä. Alle 18-vuotiaat muodostivat kunnan väestöstä 16,2 prosenttia, työikäiset 61,6 prosenttia ja eläkeikäiset 22,2 prosenttia. Väestön keski-ikä oli 42,1 vuotta. Kunnan työttömyysaste oli vuonna 2019 noin 7,7 prosenttia.
Kortelampi (Keuruu)
Kortelampi on Keski-Suomessa Keuruulla Valkeajärven kylän lähellä sijaitseva lampi.
Maantietoa
Lammen pinta-ala on 2,2 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 600 metriä.
Sputnik 9
Lento
Sputnik 6:n lennon ja toisen koelentoyrityksen 22. joulukuuta 1960 epäonnistuttua päätettiin ensimmäisen miehitetyn lennon suunnitelma lyhentää yhden päivän lennosta yhden kiertoradan mittaiseksi. Tämän suunnitelman toimeenpanemiseksi päätettiin nopeassa aikataulussa laukaista kaksi kenraaliharjoituslentoa toteuttaen tulevan miehitetyn lennon suunnitelmaa ja järjestelmiä.
Vostok-alus toimi täysin suunnitelman mukaisesti koko lennon ajan ja se suoritti yhden kiertoradan lennon jälkeen normaalin paluun. Ennen laskeutumiskapselin laskeutumista aktivoitui heittoistuinjärjestelmä odotetulla tavalla ja ”Ivan Ivanovitš” laskeutui laskuvarjolla samaan aikaan, kun lennolla olleet eläimet laskeutuivat laskeutumiskapselissa.
Kapselin etsintä
Kapselia varten oli järjestetty pelastusryhmä ja useita lentokoneita. Laskeutumisalueella kuitenkin vallitsi lumimyrsky, joka esti lentokoneiden ja helikopterien käytön alueella. Sen lisäksi etsintää vaikeutti kapselin paikannusjärjestelmän vika, joka ilmoitti kapselin sijainnin 20 kilometriä sivuun sen todellisesta sijainnista.
Pelastusryhmän päästyä kapselin luokse he ilmoittivat aluksen sijainnin, mutta sääolosuhteet estivät edelleen alueelle lentämisen. Muutama tunti tämän jälkeen saatiin laskuvarjoilla tiputettua alueelle lisää joukkoja ja varusteita, mutta paikalla ei ollut edelleenkään ketään joka olisi ollut pätevä purkamaan itsetuhojärjestelmän. Laskuvarjohyppääjien pitäessä 100 metrin turva-aluetta kapselin ympärillä päätti vaarasta huolimatta pelastusryhmä avata kapselin ja pelastaa siellä olevat materiaalit. Ryhmä löysi lennolla olleet eläimet erinomaisessa kunnossa ja he kuljettivat niiden lisäksi tärkeät instrumentit läheiseen kylään.
Luettelo Pohjois-Irlannin historiallisista kreivikunnista
Pohjois-Irlannin kuusi historiallista kreivikuntaa aakkosjärjestyksessä luetteloituna ovat:
Palo Santo
Palo Santo on Years & Years -yhtyeen toinen albumi, joka julkaistiin 6. heinäkuuta 2018.
GP3 Espanjan Grand Prix 2010
GP3 Espanjan Grand Prix 2010 oli GP3-kauden 2010 ensimmäinen osakilpailu, joka ajettiin 8.–9. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi Jenzer Motorsport -tallin kuljettaja Pål Varhaug. Sunnuntain kilpailun voitti ART Grand Prix -tallin Alexander Rossi.
Cristina Gallardo-Domâs
Gallardo-Domâs opiskeli Chilen Escuela Moderna de Música y Danzassa ja viimeisteli opintonsa New Yorkin Juilliard Schoolissa. Vuonna 1990 hän teki debyyttinsä esiintymällä Santiagon kunnallisteatterissa Giacomo Puccinin Madama Butterflyn nimiroolissa. Euroopan-debyyttinsä Gallardo-Domâs teki vuonna 1993 Festival dei Due Mondissa esiintymällä saman säveltäjän Suor Angelicassa. Vuonna 1994 hän esiintyi ensimmäisen kerran La Scalassa jälleen Puccinin oopperan, tällä kertaa La Rondinen esityksessä. Gallardo-Domâs oli vuonna 1992 semifinalisti Kuningatar Elisabetin laulukilpailussa. Hän menestyi myös useissa muissa laulukilpailuissa.
Ramón Búa Otero
pienoiskuva|Ramón Búa Otero Ramón Búa Otero (28. huhtikuuta 1933 Isla de Arosa – 21. huhtikuuta 2012) oli espanjalainen roomalaiskatolinen piispa. Hänet vihittiin papiksi 19. maaliskuuta 1961 ja nimitettiin Tarazonan hiippakunnan piispaksi 11. tammikuuta 1982. Piispaksi vihkiminen seurasi 21. helmikuuta. Pääkonsekraattorina toimi Antonio Innocenti, jota avustivat Elías Yanes Alvarez ja Gabino Díaz Merchán.
Cristina Gallardo-Domâs
Gallardo-Domâs on esiintynyt keskeisillä oopperalavoilla eri puolilla maailmaa. Hän on osallistunut myös lukuisiin festivaaleihin. Gallardo-Domâs on tehnyt yhteistyötä sellaisten kapellimestarien kuin Riccardo Chaillyn, Riccardo Mutin, Zubin Mehtan, Antonio Pappanon, Nikolaus Harnoncourtin, Christian Thielemannin, James Levinen, Georges Prêtren, Valeri Gergijevin, James Conlonin ja Fabio Luisin johdolla. Oopperaohjaajia, joiden kanssa Gallardo-Domâs on tehnyt yhteistyötä, ovat olleet muiden muassa Franco Zeffirelli, David Pountney, Harry Kupfer, Peter Stein, Willy Decker, Jürgen Flimm, Robert Carsen ja Anthony Minghella. Gallardo-Domâsin ohjelmistoon on kuulunut rooleja Puccinin oopperoiden lisäksi muun muassa Giuseppe Verdin ja Ruggero Leoncavallon teoksissa. Gallardo-Domâs on tehnyt monia levytyksiä eri levymerkeille. Hän oli mukana kantaesittämässä Pablo Nerudan työn innoittamaa Daniel Catánin oopperaa Il Postino. Gallardo-Domâsilla on Kansallisen Andrés Bello -yliopiston kunniatohtorin arvo, ja hänelle on myönnetty muun muassa Premio Gabriela Mistral.
Ramón Búa Otero
14. syyskuuta 1989 Búa Otero sai nimityksen Calahorra y La Calzada-Logroñon hiippakunnan piispaksi, jonka tehtävistä hän erosi 15. syyskuuta 2003.
Jouni Hagström
Jouni Ilmari Hagström on suomalainen lauluntekijä. Rovaniemellä asuva Hagström on kirjoittanut sanat lukuisiin suosittujen suomalaisten artistien esittämiin iskelmälauluihin.
Sanoitustyönsä lisäksi Hagström on kotipaikkakunnallaan tullut tunnetuksi paikallislehti Uuden Rovaniemen pilapiirtäjänä. Nimimerkillä 'Jopelo' julkaistut pilapiirrokset ottavat hienovaraisesti kantaa ajankohtaisiin asioihin.
Sanoituksia
-Aika kiitoksen, säv. Veikko Samuli, san. Jouni Hagström, lev. Matti Eskonniemi (Ei sammu sieluni lyhty 1997).
-Ajoin halki kesä-Suomen, säv. Jukka Karppinen, san. Jouni Hagström.
-Ei hyvästi ei näkemiin, säv. Veikko Juntunen, san. Jouni Hagström, lev. Hannu Lauronen (Lemmenjoen laulut 1993).
-Ei millään pahalla, säv. Jussi Rasinkangas, san. Jouni Hagström, lev. Maximus (Tänään 1995).
-Elämän aallokot, säv. Timo Kosonen, san. Jouni Hagström, lev. Eila Pienimäki (Malttamaton sydän 1992).
-Ensilumi, säv. Timo Kosonen, san. Jouni Hagström, lev. Pohjanpojat ja Albert Wee (Lapin humpat, jenkat ja foxit 1995).
-Helmet hetkien, säv. Timo Kosonen, san. Jouni Hagström, lev. Jari Vähäkoski (Helmet hetkien 1992).
-Hetkiä päivän hetkiä yön, säv. Timo Kosonen, san. Jouni Hagström, lev. Sami Keskitalo (Sami Keskitalo 1998).
-Hyvää matkaa, säv. Timo Kosonen, san. Jouni Hagström, lev. Teuvo Oinas & Hyväntuulen laulajat (Elokuu 1992, Varisevat lehdet 1992).
-Hän sua niin rakastaa, säv. Jukka Karppinen, san. Jouni Hagström.
-Ikuinen rintamamies, säv. Veikko Juntunen, san. Jouni Hagström, lev. Arvi Leskinen (1993).
-Iskelmätyttö, säv. Jukka Linnala, san. Jouni Hagström, lev. Jari Vähäkoski (Helmet hetkien 1992).
-Jätkän lintu laulaa, säv. Timo Kosonen, san. Jouni Hagström, lev. Lasse Hoikka & Souvarit (Neljän tuulen tie 1990, Tukkipojat 1990).
-Jäähyväistango, säv. Jussi Rasinkangas, san. Jouni Hagström, lev. Arja Havakka (Sinne ainiaaksi jään 1996).
-Kaamoksen syli, säv. Veikko Juntunen, san. Jouni Hagström, lev. Lasse Hoikka (Hallayön kukka 1994).
-Kauneimmat muistot, säv. Timo Kosonen, san. Jouni Hagström, lev. Reijo Taipale (Juhlalevy 1990, Saapuuko hän 1990, Toivotuimmat 1990, Tulisuudelma 1990).
-Kerro mistä haaveilet, säv. Jukka Linnala, san. Jouni Hagström, lev. Rainer Friman (Mutkainen tie 1991).
-Kevään kukkaset, säv. Timo Kosonen, san. Jouni Hagström, lev. Tuomo Tamminen (Pieni kaupunki 1996).
-Kirkkaille vesille, säv. Veikko Juntunen, san. Jouni Hagström, lev. Esa Vaaraniemi (Ei epäillä vaan eletään 1994).
-Kuin lintu luottaa tuuleen, säv. Timo Kosonen, san. Jouni Hagström, lev. Kari Piironen (Kuin lintu luottaa tuuleen 1990).
-Kulkurin kulta aikaa, säv. Jukka Linnala, san. Jouni Hagström, lev. Erkki Vitikainen (Lemmenjoen laulut 1991, 16 suosituinta 1991).
-Kuusenhakumatka, säv. Veikko Juntunen, san. Jouni Hagström, lev. Jukka Honka (Pelimannin iloinen joulu 1996).
-Lapin hiljaisuus, säv. Veikko Juntunen, san. Jouni Hagström, lev. Pentti Kumpulainen (Villi pohjola 1991).
-Lapin kulkuri, säv. Veikko Juntunen, san. Jouni Hagström, lev. Pentti Kumpulainen (Lapin kulkuri 1995, Lapin taikaa 1995, Onnellisten yö 1995).
-Laulajan sydän, säv. Juhani Rasinkangas, san. Jouni Hagström, lev. Souvarit
-Linnunlaulupuu, säv. Jukka Linnala, san. Jouni Hagström, lev. Jari Vähäkoski (Helmet Hetkien 1992), Pekka Jussila (Luvattumaa 1998).
-Luo majakan, säv. Jukka Karppinen, san. Jouni Hagström, sov. Juha Heikkilä, lev. Mika Peltoniemi & Turhat Jätkät.
-Maarit, säv. Timo Kosonen, san. Jouni Hagström, lev. Lasse Hoikka (Lapin Kaipuu 1993, Lapin luonto luo outoa taikaa 1993, Sinisenä lintuna haluaisin lentää 1993).
-Malttamaton sydän, säv. Timo Kosonen, san. Jouni Hagström, lev. Jari Vähäkoski (Helmet hetkien 1992).
-Markkinasormus, säv. Veikko Juntunen, san. Jouni Hagström ja Veikko Juntunen, lev. Eija Arjoluoto (Kuuntele laulua sydämen 1991).
-Missä on länsi, missä on itä, säv. Jari Niemelä, san. Jouni Hagström.
-Monen rajuilman jälkeen, säv. Veikko Juntunen, san. Jouni Hagström ja Veikko Juntunen, lev. Mika Mäkkeli (Sä oot ruusunnuppu 1996).
-Mun parempi puoli, säv. Jukka Linnala, san. Jouni Hagström, lev. Jarmo Hannula (Jarmo Hannula 1996).
-Mustaa jäätä, säv. Jukka Linnala, san. Jouni Hagström, lev. Tomppa (1991).
-Niin tuuli kulkee, säv. Timo Kosonen, san. Jouni Hagström, lev. Reijo Kallio (Niin tuuli kulkee 1999).
-Nouse pohjoisen junaan, säv. Jukka Linnala, san. Jouni Hagström, lev. Erkki Vitikainen (16 suosituinta 1993, Kovat kotimaiset 1993), Risto Autio (Kotikatu 1999), (Televisiosarja Kotikadun tunnusmusiikkia).
-Ohikiitävät hetket, säv. Jukka Linnala, san. Jouni Hagström, lev. Marko Tervaniemi (Hyvää yötä rakas sinne jonnekin 1997).
-Olen lähempänä kuin luuletkaan, säv. Jukka Linnala, san. Jouni Hagström, lev. Jari Vähäkoski (Helmet hetkien 1992), Risto Autio (Kotikatu 1999), (Televisiosarja Kotikadun tunnusmusiikkia).
-Olet vieläkin hän, säv. Jari Niemelä, san. Jouni Hagström, lev. Arto Martiskainen.
-Oot valtaukseni tärkein, säv. Seppo Nissilä, san. Jouni Hagström, lev. Lasse Hoikka (Paljon sanomatta jää + 24 muuta toiveiskelmää 1999, Rakkaus Lappiin 1999).